b'\n_START_ARTICLE_\nBendrijos teis\xc4\x97s akt\xc5\xb3 registras\n_START_PARAGRAPH_\nBendrijos teis\xc4\x97s akt\xc5\xb3 registras (toliau \xe2\x80\x93 BTAR) \xe2\x80\x93 ES teis\xc4\x97s akt\xc5\xb3 registras. Tai nemokamas ir laisvai prieinamas, oficialus ES teis\xc4\x97s akt\xc5\xb3 \xc5\xa1altinis elektronin\xc4\x97je erdv\xc4\x97je. Registro duomenys yra vie\xc5\xa1i ir duomen\xc5\xb3 gav\xc4\x97jams teikiami neatlygintinai. Registras finansuojamas i\xc5\xa1 ES l\xc4\x97\xc5\xa1\xc5\xb3._NEWLINE_Bendrijos teis\xc4\x97s akt\xc5\xb3 registro paskirtis \xe2\x80\x93 registruoti registro objektus, rinkti, kaupti, apdoroti, sisteminti, saugoti ir teikti fiziniams ir juridiniams asmenims registro duomenis ir dokumentus, atlikti kitus registro duomen\xc5\xb3 tvarkymo veiksmus._NEWLINE_BTAR oficialiai yra vie\xc5\xa1inamas kaip Galiojan\xc4\x8di\xc5\xb3 Bendrijos teis\xc4\x97s akt\xc5\xb3 registras (angl. Directory of Community legislation in force), leid\xc5\xbeiamas ES oficialiojo leidinio (OL) \xe2\x80\x93 vienintelio periodinio leidinio, leid\xc5\xbeiamo kiekvien\xc4\x85 darbo dien\xc4\x85 visomis 11 oficiali\xc5\xb3j\xc5\xb3 ES kalb\xc5\xb3) L serijoje. _NEWLINE_Registro objektai - ES teis\xc4\x97s aktai. Jame pateikiama nuorod\xc5\xb3 \xc4\xaf pirminius teis\xc4\x97s aktus ir v\xc4\x97lesnius j\xc5\xb3 pakeitimus. Taip pat jame yra nuorod\xc5\xb3 \xc4\xaf ES su tre\xc4\x8diosiomis \xc5\xa1alimis sudarytas sutartis ir pasira\xc5\xa1ytas konvencijas, privalom\xc5\xb3 akt\xc5\xb3 prie ES sutar\xc4\x8di\xc5\xb3, papildom\xc5\xb3 akt\xc5\xb3, pvz., valstybi\xc5\xb3 nari\xc5\xb3 vadov\xc5\xb3 ar vyriausybi\xc5\xb3 vadov\xc5\xb3 ir ministr\xc5\xb3 tarybos priimt\xc5\xb3 sprendim\xc5\xb3, kit\xc5\xb3 institucijoms svarbi\xc5\xb3 neprivalom\xc5\xb3 teis\xc4\x97s akt\xc5\xb3.'